text: Fremgangsmåde.
  Afhængig af pandestørrelse, sult eller behag kan mængderne øges.
  Start med at koge ca. 5 mellemstore kartofler. Når kartoflerne er ved at være færdige tages et tilsvarende antal pølser, der skæres i skiver og svitses på panden ved høj varme. Tilsæt her champignon efter behag.
  Når kartoflerne er kogt færdige og vandet hældt fra skæres disse i nogle passende stykker, som så lægges på panden med pølserne. Hæld nu mælk op, så ca. halvdelen af panden i højden er dækket. Tilsæt nu ca. tre teskefulde tomatpuré, samt evt. krydderier (f.eks. paprika) og bland det hele sammen.
  Efterhånden bliver mælken farvet helt rød. Herfra kan man slukke for varmen og lade det simre i nogle minutter.
  Serveres sammen med en let krydret og kold øl - f.eks. Carls Lager.